สอดยาเหน็บ ใช้ยาเหน็บช่องคลอดอย่างมีประสิทธิภาพ
ใช้สบู่อ่อนๆ ค่อยๆ ทำความสะอาดด้านนอกของอวัยวะเพศและบริเวณรอบๆ อย่าล้างด้านในของอวัยวะเพศ และอย่าลืมล้างมือให้สะอาดด้วย ใช้น้ำเปล่าล้างสบู่ตรงบริเวณอวัยวะเพศและมือออกให้เกลี้ยง แล้วใช้ผ้าฝ่ายที่สะอาดซับผิวบริเวณนั้นให้แห้ง การทำความสะอาดอวัยวะเพศและมือช่วยป้องกันไม่ให้แบคทีเรียแพร่เข้าสู่ช่องคลอดขณะที่คุณสอดยาเหน็บ แกะห่ออุปกรณ์สอดยาเหน็บออกจากบรรจุภัณฑ์ และดูว่ามันใส่ครีมหรือเม็ดยาเข้าไปแล้วหรือยัง ถ้ายังไม่ใส่ ให้ถืออุปกรณ์ระหว่างนิ้วโป้งกับนิ้วชี้ แล้วใช้มืออีกข้างใส่ครีมหรือเม็ดยาเข้าในอุปกรณ์ตรงปลายอีกด้าน  ในการเติมยาเหน็บชนิดครีมเข้าไปในอุปกรณ์นั้น ให้นำหลอดครีมต่อเข้ากับอุปกรณ์สอดยาเหน็บให้แน่น บีบหลอดครีมจนกว่าจะได้ปริมาณยาที่ถูกต้อง จากนั้นดึงหลอดครีมออกแล้วเก็บไว้ใช้ทีหลัง อุปกรณ์สำหรับใส่ยาเหน็บแบบครีมมักจะมีเครื่องหมายที่บอกว่า ในอุปกรณ์มีปริมาณตัวยาเท่าไหร่แล้ว เช่น 1 กรัม 2 กรัม เป็นต้น ยืนแยกขาและเข่าทั้งสองข้างออกจากกัน เท้าข้างหนึ่งยกขึ้นเหยียบเก้าอี้สตูล ขอบชักโครก อ่างอาบน้ำ หรือเก้าอี้ หรือคุณจะนอนหงายแล้วงอเข่าก็ได้ โดยให้เท้าทั้งสองข้างแยกออกจากกันประมาณช่วงไหล่ ทั้งสองท่านี้จะทำให้คุณเข้าถึงปากช่องคลอดได้ง่ายขึ้น ซึ่งจะช่วยให้สอดยาเหน็บได้ง่ายขึ้นเช่นเดียวกัน ใช้มือข้างที่ไม่ถนัดแยกแคมช่องคลอดออกจากกัน ซึ่งจะทำให้เห็นช่องคลอด เปิดค้างไว้ขณะใช้มือข้างที่ถนัดจ่อยาเหน็บที่ปากช่องคลอด แม้ว่าช่วงแรกมันอาจจะดูเหมือนยาก แต่พยายามอย่าเกร็ง บอกตัวเองว่ามันต้องใช้เวลาสักหน่อยกว่าจะชิน และคุณก็สามารถพยายามต่อไปได้เรื่อยๆ จนกว่าจะสอดยาเหน็บเข้าไปได้ สอดอุปกรณ์สอดยาเหน็บหรือใช้นิ้วชี้สอดยาเหน็บเข้าไปในช่องคลอด ดันเข้าไปให้ลึกที่สุดเท่าที่คุณรู้สึกว่ามันไม่เจ็บเพื่อให้ยาเหน็บอยู่ในช่องคลอด ถ้าคุณใช้อุปกรณ์สอดยาเหน็บ ให้ดันลูกสูบลงไปเพื่อให้ยาเหน็บเข้าสู่ช่องคลอด คุณจะรู้ว่ายาเหน็บเข้าไปอยู่ในช่องคลอดแล้วจริงๆ ก็ต่อเมื่ออุปกรณ์สอดยาเหน็บเข้าไปในช่องคลอดแล้วครึ่งอัน หรือนิ้วชี้ของคุณเข้าไปในช่องคลอดจนถึงข้อนิ้ว ดึงอุปกรณ์ออกแล้วล้างออกด้วยสบู่อ่อนและน้ำให้สะอาดถ้านำกลับมาใช้ใหม่ได้ หรือทิ้งไปถ้าใช้ซ้ำไม่ได้แล้ว ล้างและเช็ดมือให้แห้ง อาจจะต้องใช้เวลาไม่เกิน 1 ชั่วโมงกว่ายาเหน็บจะละลายหมด ซึ่งระหว่างนี้คุณอาจจะสังเกตว่ามันไหลซึมออกมาถ้าคุณลุกเดิน  ทำตามขั้นตอนสอดยาเหน็บของผู้ผลิตหรือแพทย์ คุณอาจจะไม่รู้สึกถึงยาเหน็บหลังจากที่คุณสอดเข้าไป และคุณไม่จำเป็นต้องเอามันออกมาเพราะว่ามันจะละลายอยู่ในช่องคลอด โดยทั่วไปยาเหน็บจะทำมาจากโพลีเมอร์ที่ละลายในไขมันหรือน้ำ ซึ่งจะเริ่มละลายในร่างกายหลังจากที่คุณใส่เข้าไปในช่องคลอด และเนื่องจากว่าประเทศไทยเป็นเมืองร้อน คุณจึงควรแช่ยาเหน็บไว้ในตู้เย็นเพื่อไม่ให้ตัวยาละลายที่อุณหภูมิห้อง กระบวนการละลายจะปล่อยตัวยา สมุนไพร ฮอร์โมน หรือน้ำยาหล่อลื่นเข้าสู่ช่องคลอด ถ้าแพทย์จ่ายยาเหน็บให้ ก็แสดงว่าแพทย์เชื่อว่าคุณจะได้รับประโยชน์จากระบบให้ยาแบบนี้มากที่สุด ถ้าคุณเริ่มมีประจำเดือน ก็ให้ใช้ยาเหน็บต่อตามที่แพทย์สั่ง แค่อย่าลืมใช้ผ้าอนามัยแทนผ้าอนามัยแบบสอด ถ้าคุณลืมเหน็บยาเหน็บหนึ่งครั้ง อย่าลืมสอดยาเหน็บเข้าไปใหม่ในรอบถัดไป แต่อย่าเหน็บควบสองครั้งในครั้งเดียว เนื่องจากยาเหน็บจะไหลซึมออกมาขณะที่มันละลายอยู่ในช่องคลอด คุณจึงควรสอดตอนกลางคืนก่อนเข้านอน แต่ถ้าคุณจำเป็นต้องสอดช่วงกลางวัน ก็ให้ใส่ผ้าอนามัยหรือแผ่นอนามัยเพื่อซับยาเหน็บที่ไหลออกมา อย่าใช้ผ้าอนามัยแบบสอดซับยาเหน็บที่ไหลออกมา การใช้ผ้าอนามัยแบบสอดจะไปดูดซับตัวยา ทำให้มีประสิทธิภาพน้อยลง และนอกจากนี้ยังทำให้ผนังช่องคลอดระคายเคืองอีกด้วย เนื่องจากยาเหน็บช่องคลอดนั้นใช้รักษาอาการทางการแพทย์ได้หลายอย่าง (เช่น การติดเชื้อราหรือเชื้อแบคทีเรีย ช่องคลอดแห้ง และภาวะฮอร์โมนทางการสืบพันธุ์ไม่สมดุล) ผลข้างเคียงจึงอาจจะแตกต่างกันไป ซึ่งผลข้างเคียงส่วนใหญ่ไม่ต้องเข้ารับการรักษา และอาการที่พบโดยทั่วไปได้แก่:  รู้สึกระคายเคืองในช่องคลอด ช่องคลอดแห้ง รู้สึกแสบร้อนหรือคัน มีของเหลวไหลออกจากอวัยวะเพศขณะที่ยาเหน็บละลาย แจ้งแพทย์หากคุณรู้สึกปวดหรือไม่สบายตัว ถ้าคุณคิดว่าคุณมีอาการแพ้ ให้ติดต่อแพทย์ สัญญาณของอาการแพ้ได้แก่ อาการบวมที่ช่องคลอดและบริเวณแคมช่องคลอด อาการคัน โรคลมพิษและแน่นหน้าอก อ่านเอกสารกำกับยาเหน็บเพื่อดูความเสี่ยงที่จะแพ้ตัวยานั้นๆ   ปรึกษาแพทย์ว่าคุณควรงดมีเพศสัมพันธ์ระหว่างใช้ยาเหน็บหรือไม่  ถ้าคุณมีปัญหากับการใช้อุปกรณ์สอดยาเหน็บ ก็ให้ปรึกษาแพทย์ แพทย์หรือพยาบาลอาจจะสอนวิธีใช้ให้คุณระหว่างเข้ารับการตรวจ
ทำความสะอาดอวัยวะเพศ. เตรียมยาเหน็บ. จัดวางท่าทางที่ถูกต้อง. เปิดแคมช่องคลอด. ดันยาเหน็บเข้าไปในช่องคลอด. ทิ้งอุปกรณ์สอดยาเหน็บ. เก็บยาเหน็บไว้ในตู้เย็น. สอดยาเหน็บแม้ในช่วงที่มีประจำเดือน. สอดยาเหน็บตอนกลางคืน. สังเกตผลข้างเคียง. รู้ว่าเมื่อไหร่ที่ต้องไปพบแพทย์.
https://www.wikihow.com/Insert-Vaginal-Suppositories https://www.wikihow.com/Insert-Vaginal-Suppositories
Inserting the Suppository Using Vaginal Suppositories Effectively